**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 01.04.2018, ora 08.00 – 02.04.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 02.04.2018, ora 07.00**

**RÂURI**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 01.04.2018, ora 18.15 o Actualizare de **AVERTIZARE HIDROLOGICĂ – COD GALBEN şi PORTOCALIU**, valabilă în intervalul *01.04.2018 ora 19:00 – 02.04.2018 ora 24:00*, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu depăşiri ale COTELOR DE APĂRARE,** în care se precizează următoarele:

**COD GALBEN:**

- **În intervalul 01.04.2018 ora 19:00 – 02.04.2018 ora 24:00** pe râurile din bazinele hidrografice Tisa – sector S.H. Valea Vişeului - S.H. Sighetu Marmaţiei (**judeţul Maramureş),** Vișeu,Iza, Tur, Lӑpuş (**judeţele Maramureş şi Satu Mare),** Someşul Mare **(judeţul Bistriţa Năsăud),** Crasna (**judeţele Sӑlaj şi Satu Mare),** Crişul Negru **(judeţele Bihor și Arad),** Mureş – bazin superior amonte confluenţă Arieş (**judeţele Harghita, Mureş şi Bistriţa Năsăud),** Bega Veche **(judeţul Timiş),** Timiş – bazin superior (**judeţul Caraş Severin),** Olt - curs superior amonte S.H. Hoghiz (**judeţele Harghita, Covasna și Braşov),** Prut bazin superior – sector amonte Ac. Stânca Costeşti (**judeţul Botoşani).**

**COD PORTOCALIU:**

- **În intervalul 01.04.2018 ora 19:00 – 02.04.2018 ora 10:00** pe râurile din bazinele hidrografice:Someşul Mare – bazin superior și afluenți bazin mijlociu și inferior **(judeţul Bistriţa Năsăud)**.

Această ACTUALIZARE de **AVERTIZARE HIDROLOGICĂ** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- Arad, Bihor, Bistriţa-Năsăud, Botoşani, Braşov, Caraş-Severin, Covasna, Harghita, Maramureş, Mureş, Sălaj, Satu Mare şi Timiş (13 prefecturi) –* ***COD Galben***.

*- Bistriţa Năsăud (1 prefectură) –* ***COD PORTOCALIU***.

**Debitele au fost în general în creștere** ca efect combinat al precipitaţiilor înregistrate, cedării apei din stratul de zăpadă şi propagării, exceptând cursurile inferioare ale râurilor: Mureș, Jiu, Olt, Vedea, Neajlov, Ialomița și afluenții Prutului, unde au fost în scădere. Pe râurile din Dobrogea debitele au fost relativ staționare.

Creșteri mai însemnate de niveluri și debite s-au produs pe râurile din bazinele: Tur, Lăpuș, Someșul Mare, Barcău, Crișuri, Bega, Timiș, bazinele superioare ale Vișeului, Izei, Mureșului, Argeșului și Ialomiței.

Din informațiile primite până în ora 600, se situează peste **COTELE DE ATENȚIE** râurile la stațiile hidrometrice: Ilva – Poiana Ilvei (150+1)-jud.BN, Budac – Budacu de Jos (130+6)-jud.BN, Fânețelor – Sarsig (275+29)-jud.BH, Crișul Alb – Vața de Jos (350+1)-HD, Tinca – Crișul Negru (350+24)-jud.AR, Chiribiș – Bistra (350+25)-jud.BH, Chizdia – Ghizela (250)-jud.TM, Bega Veche – Cenei (320)-jud.TM, Urlui – Furculești (150+40)-jud.TR, Argeş – Budeşti (250+8)-jud.CL, Glavacioc – Crovu (200+9)-jud.GR, Neajlov – Călugăreni (220+19)-jud.GR, Dâmboviţa – Dragomireşti (200+24)-jud.IF.

În interval s-a situat peste **COTA DE ATENȚIE** râul Rusca la stația hidrometrică Voislova (150+8)-CS.

Debitele se situează în general la valori peste mediile lunare multianuale.

A fost în vigoare **AVERTIZAREA HIDROLOGICĂ** **nr. 22** din 31.03.2018 până la ora 19:00.

A intrat în vigoare **AVERTIZAREA HIDROLOGICĂ** **nr. 23** din 01.04.2018.

În interval a fost emisă **ATENȚIONAREA PENTRU FENOMENE IMEDIATE NR.1.**

**Debitele vor fi în general în creștere** datorită cedării apei din stratul de zăpadă şi propagării, exceptând bazinele superioare ale râurilor: Vișeu, Iza, Tur, Lăpuș, Someșul Mare, Someșul Mic, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, Jiu, Olt, Vedea, Argeș, Ialomița, Buzău și afluenții Prutului, unde vor fi în scădere. Pe râurile din Dobrogea debitele vor fi relativ staționare.

Se vor mai situa peste **COTELE DE ATENȚIE**, prin propagarea viiturilor formate anterior,râurile la stațiile hidrometrice: Crișul Alb – Vața de Jos (350+30)-HD, Tinca – Crișul Negru (350+60)-jud.AR, Chiribiș – Bistra (350+15)-jud.BH, Bega Veche – Cenei (320+20)-jud.TM, Urlui – Furculești (150+25)-jud.TR, Neajlov – Călugăreni (220+5)-jud.GR şi Dâmboviţa – Dragomireşti (200+10)-jud.IF.

Sunt posibile creşteri mai însemnate de niveluri şi debite datorită propagării viiturilor formate anterior, cu depăşiri ale **COTELOR DE APARARE** pe unele râuri din nord-vestul, vestul și centrul țării.

Se menține în vigoare **AVERTIZAREA HIDROLOGICĂ** **nr. 23** din 01.04.2018 pănă la ora 24:00**.**

**DUNĂRE**

**Debitul la intrarea în ţară (secţiunea Baziaş) în intervalul 01.04 – 02.04.2018 a fost staţionar, având valoarea de 10100 m3/s**, peste media multianuală a lunii martie (6700 m3/s) şi aprilie (7900 m3/s).

În aval de Porţile de Fier debitele au fost în scădere pe sectoarele Gruia – Calafat și Giurgiu – Vadu Oii şi în creştere pe sectoarele Bechet – Zimnicea şi Brăila - Tulcea.

Din informațiile primite până la ora 600, nivelurile se situează peste:

- FAZA a III-a DE APĂRARE la stația hidrometrică Hârşova (660+13) – jud. CT;

- FAZA a II-a DE APĂRAREla staţiile hidrometrice: Calafat (600+2) – jud. DJ, Bechet (600+59) – jud. DJ, Corabia (550+40) – jud. OT, Tr. Măgurele (550+42) – jud. TR, Zimnicea (610+28) – jud. TR, Olteniţa (630+7) – jud. CL, Feteşti (665+7) – jud. IL, Cernavodă (600+30) – jud. CT, Brăila (610+27) – jud. BR și Galaţi (600+17) – jud. GL;

- FAZA I DE APĂRARE la staţiile hidrometrice: Gruia (610+30) – jud. MH, Giurgiu (570+66) – jud. GR, Călăraşi (550+69) – jud. CL, Vadu Oii (600+65) – jud. CT, Isaccea (380+119) – jud. TL și Tulcea (320+84) – jud. TL.

**Se menține** AVERTIZAREA HIDROLOGICĂnr. 18 **din 26.03.2018**.

**Debitul la intrarea în ţară (secţiunea Baziaş) va fi staţionar (10100 m3/s).**

În aval de Porţile de Fier debitele vor fi în scădere pe sectoarele Gruia – Bechet şi Olteniţa – Vadu Oii, staţionare la Brăila şi pe sectorul Tr.Măgurele – Giurgiu și în creștere la Corabia şi pe sectorul Galaţi – Tulcea.

Nivelurile se vor situa peste:

- FAZA a III-a DE APĂRARE la stația hidrometrică Hârşova, jud. CT;

- FAZA a II-a DE APĂRAREpe sectoarele Calafat – Zimnicea, Fetești – Cernavodă, Brăila – Galaţi şi la Olteniţa, judeţele Dolj, Olt, Teleorman, Călăraşi, Ialomița, Constanța, Brăila şi Galaţi;

- FAZA I DE APĂRARE la Gruia, Giurgiu, Călăraşi, Vadu Oii şi pe sectorul Isaccea – Tulcea, judeţele Mehedinţi, Giurgiu, Călăraşi, Constanţa şi Tulcea.

Se menţineîn vigoare **AVERTIZAREA HIDROLOGICĂ nr. 18** din 26.03.2018.

**Se situează în faza I de apărare următoarele sectoare de dig:**

-Potelu Corabia – jud. Olt;

- Bujoru – Pietroşani, Zimnicea – Năsturelu, Seaca-Zimnicea amonte, Seaca-Zimnicea aval, incintele îndiguite nr. 2 şi 3-r. Vedea - jud. Teleorman.

- Vedea-Slobozia, Vedea-Petroşani, Malu Roşu - Gostinu şi Gostinu- Greaca –Argeş, jud. Giurgiu;

- Dig Hârşova-Ciobanu (km 2+500, km 13+950), Dig Dunărea (pr. Dunărea), Dig Ostrov, Băneasa, Dig Oltina, Dunăreni, Raşova, Cochirleni, Dig Zăvalu, Dig Topalu II - județul Constanţa.

- Calmatui-Gropeni-Chiscani (comp. 1), B.D.S. - județul Brăila.

- Dig Topalu II - județul Constanţa.

- Pardina, dig. Sf. Gheorghe (adminstrare ANAR), dig loc. Mahmudia, Periprava (administrare consilii locale) - jud. Tulcea;

**Se situeaza in faza a II-a de aparare urmatoarele sectoare de dig:**

- Brateşul de Jos, Canton 9+400 - jud Galați.

- Călmăţui-Gropeni-Chişcani (comp. 1 şi 2), Vărsătura şi dig Brăila-Dunăre-Siret - județul Brăila.

- Ostrov, Raşova, Băneasa, Oltina, Dunăreni, Cochirleni, Seimenii Mici, Zavalu, Topalu I şi II, Hârşova-Ciobanu (C7 km 2+500, C6 km 13+950), Ciobanu-Gârliciu (km 21+950) – jud. Constanța;

- Tulcea, Crişan, Letea, Ostrov-Peceneaga, Peceneaga-Turcoaia, Macin-Iglita-Carcaliu, 23 August-Grindu, Grindu-Canton km 30, Tulcea-Nufăru (administrarea ANAR), dig. loc. Chilia Veche (administrare consilii locale) - jud. Tulcea;

**Se situeaza in faza a III-a de aparare urmatoarele sectoare de dig:**

- Brateşul de Jos - Canton Ghimia, Dig Bădălan - jud Galați;

- dig Municipiu, Filipoiu, Gemenele, Măicanu, Bălaia, Lunguleţu, Băndoiu, Titcov şi Măraşu din I.M.B, Noianu-Chişcani, Călmăţui-Gropeni-Chişcani (comp. 3) - județul Brăila;

- Dig Ciobanu- Gârliciu (km 19+150, km 25+450), Dig Dunărea - județul Constanţa;

- Gârliciu Dăeni, dig Smârdan 23 August, I şi II, Canton km 30 Ciulineţ, Ciulineţ Isaccea, T. Vladimirescu, Gorgova, dig R3, R4, din administrarea ANAR, dig. loc. Măcin, dig loc. Smârdan, loc. Nufăru-Victoria (administrare consilii locale), dig  Şosea Măcin-Smârdan – administrarea Companiei Naţionale de Străzi şi Drumuri Naţionale - județul Tulcea.

**2.** **Situaţia meteorologică în intervalul 01.04.2018, ora 09.00 – 02.04.2018, ora 06.00**

**A.N.M.** a emis în data de 01.04.2018, ora 15.30, **o Actualizare de ATENŢIONARE Meteorologică, cod Galben şi INFORMARE Meteorologică, astfel:**

**MESAJ 1: Actualizare ATENŢIONARE Meteorologică, cod Galben:**

valabilă în intervalul **01.04.2018, 15:00 – 01.04.2018, 21:00,** vizând **intensificări ale vântului, ploi moderate cantitativ în nord-vest și local la munte, lapoviță și ninsoare în zona montană înaltă,** conform căreia:

-În intervalul menționat, local în Banat, Crișana, Transilvania, Oltenia și Maramureș vântul va avea intensificări cu viteze, în general, de 45...55 km/h și temporar 60...65 km/h. La munte, la peste 1500 m altitudine, rafalele vor depăși 80...100 km/h.

Va ploua în regiunile nord-vestice, unde vor continua să se acumuleze cantități de apă de 10…15 l/mp, precum și la munte. Excepție va face zona montană înaltă, unde precipitațiile vor fi sub formă de lapoviță și ninsoare și se va depune strat nou de zăpadă.

**MESAJ 2 :**

**INFORMARE Meteorologică:**

valabilă în intervalul **01.04.2018, ora 15.00 – 02.04.2018, ora 21.00,** vizând **intensificări temporare ale vântului,** conform căreia:

- În intervalul menționat, în cea mai mare parte a Munteniei și Dobrogei, iar în noaptea de duminică spre luni (01/02 aprilie) și pe parcursul zilei de luni (02 aprilie) local și în Oltenia și Transilvania, vor fi intensificări temporare ale vântului cu viteze de peste 45…55 km/h.

**ATENŢIONARE Meteorologică, cod Galben:**

valabilă în intervalul **01.04.2018, 21:00 – 02.04.2018, 21:00,** vizând **intensificări susținute ale vântului,** conform căreia:

-În intervalul menționat, în cea mai mare parte a zonei de munte, vântul va avea intensificări cu viteze, în general, de 55...65 km/h, iar la altitudini de peste 1500 m rafalele vor depăși 80...100 km/h, unde în cursul nopții de duminică spre luni (01/02 aprilie) temporar va ninge.

Aceaste mesaje au fost transmise de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către:*

***MESAJ 1:-*** *Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Dolj, Gorj, Harghita, Hunedoara, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Timiş, Vâlcea, Vrancea (29 de prefecturi) -* ***Actualizare ATENŢIONARE METEOROLOGICĂ, COD Galben****;*

***MESAJ 2:-*** *Alba, Arad, Argeş, Bihor, Bistriţa-Năsăud, Braşov, Brăila, Buzău, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Ilfov, Maramureş, Mehedinţi, Mureş, Olt, Prahova, Sălaj, Satu Mare, Sibiu, Teleorman, Timiş, Tulcea, Vâlcea şi Municipiul Bucureşti (34 De Prefecturi) -* ***INFORMARE Meteorologică****;*

***-*** *Alba, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Mehedinţi, Mureş, Neamţ, Prahova, Sălaj, Sibiu, Suceava, Vâlcea, Vrancea (23 de prefecturi) –* ***ATENŢIONARE METEOROLOGICĂ COD Galben****.*

**ÎN ŢARĂ**

**Vremea a fost vântoasă** și s-a răcit în cea mai mare parte a țării, mai accentuat în regiunile intracarpatice, unde valorile termice au fost în general cu 10 ...12 grade mai scăzute decât în intervalul anterior. Temporar vântul a avut intensificări în toate regiunile, cu viteze în general de 50...60 km/h și pe arii restrânse, în special la munte și în sud-est, de peste 70...80 km/h, iar pe crestele montane rafalele au depășit 90...100 km/h. Cerul a fost mai mult noros în regiunile vestice, nordice și centrale și a prezentat înnorări temporare în restul teritoriului. A plouat, mai ales sub formă de aversă, în Maramureș, Crișana, Transilvania, cea mai mare parte a Banatului, Olteniei, Munteniei, Moldovei și local în Dobrogea, iar pe spații mici s-au semnalat și descărcări electrice. La munte precipitațiile au fost și sub formă de lapoviță și ninsoare. Cantitățile de apă au depășit local 15...20 l/mp la munte, în Maramureș și în nordul Transilvaniei (până la 33 l/mp la Stâna de Vale). În Oltenia și în Muntenia, cu totul izolat, a căzut grindină. Temperaturile maxime s-au încadrat între 6 grade la Dumbrăvița de Codru și  20 de grade la Zimnicea și București - Filaret. Stratul de zăpadă s-a menținut la munte, în special în zona înaltă, unde măsura până la 267 cm (Masivul Făgăraș). La ora 06 se înregistrau valori termice cuprinse între 1 grad la Vărădia de Mureș și 10 grade la Buzău și Focșani.

**OBSERVAȚII*:*** *Începând de ieri de la ora 06 au fost în vigoare avertizări meteorologice de fenomene meteorologice periculoase imediate, după cum urmează: 1 avertizare cod portocaliu emisă de către SRPV Timișoara și 5 atenționări cod galben, astfel: 2 de către SRPV Craiova, 1 de către SRPV Bacău, 1 de către SRPV Craiova și 1 de către CNPM pentru Muntenia*.

**LA BUCUREŞTI**

**Vremea s-a răcit**. Cerul a fost temporar noros, iar pe parcursul zilei trecător s-au semnalat averse. Vântul a avut intensificări, vitezele ajungând la rafală până la 55...60 km/h. Temperatura maximă a fost de 18 grade la Afumați și Băneasa și de 20 de grade la Filaret. La ora 06 se înregistrau 7 grade la stația meteo Băneasa și 8 grade la Filaret și Afumați.

**3. Prognoza meteorologică în intervalul 02.04.2018, ora 09.00 – 03.04.2018, ora 09.00**

**ÎN ŢARĂ**

**Vremea va fi vântoasă pe parcursul zilei în cea mai mare parte a țării.** Cerul va fi variabil, cu înnorări temporare în prima parte a intervalului, când pe arii restrânse va ploua slab, mai ales în regiunile nordice, estice și centrale. La munte, în special pe creste, vor mai fi și precipitații sub formă de lapoviță și ninsoare. **Vântul va avea intensificări în majoritatea regiunilor. Viteze mai mari vor fi în sud și în centru, unde se vor depăși 45...55 km/h, în cea mai mare parte a zonei de munte, în general de 55...65 km/h, iar la altitudini de peste 1500 m rafalele vor trece de 80...100 km/h.** Temperaturile maxime vor fi cuprinse între 7 și 17 grade, iar cele minime se vor situa între -6 și 6 grade, cu cele mai coborâte valori în depresiunile din estul Transilvaniei și cele mai ridicate pe litoral. Dimineața, dar mai ales noaptea, în zonele joase de relief, izolat, se va semnala ceață. În nordul, nord-estul, centrul țării, precum și în zonele deluroase din restul teritoriului pe arii restrânse se va forma brumă.

**LA BUCUREŞTI**

**Cerul va fi variabil**, cu unele înnorări ziua, când vor fi condiții să plouă slab. **Vântul va avea intensificări pe parcursul zilei, cu viteze la rafală de până la 55...60 km/h,** apoi va slăbi treptat în intensitate. Temperatura maximă va fi de 15...16 grade, iar cea minimă de 2...3 grade, mai coborâtă în zona preorășenească spre 0 grade.

**4. Buletin nivometeorologic valabil pentru masivele Bucegi şi Făgăraş (versantul nordic)**

**emis pentru perioada 01 aprilie 2018 ora 21 – 02 aprilie 2018 ora 21.**

**STAREA STRATULUI DE ZĂPADĂ în ultimele 24 de ore:**

Vremea s-a răcit accentuat. Cerul s-a acoperit treptat şi pe arii relativ extinse s-au semnalat precipitaţii mixte la sub 1500 m, temporar ploi, si ninsori la peste 1500 m. Vântul a suflat moderat, cu intensificări temporare de 60-80 km/h iar la peste 2000 m de 90-110 km/h viscolind zăpada. Pe arii restrânse s-a semnalat ceață.

Stratul de zăpadă a scăzut la altitudini joase iar în zona înaltă nu a suferit variaţii importante: 267 cm la Bâlea-Lac, 215 cm la Vf. Omu, 50 cm la Sinaia, 3 cm la Predeal şi e discontinuu la Fundata.

**EVOLUŢIA VREMII PENTRU INTERVALUL 01.04.2018 ora 21 – 02.04.2018 ora 21:**

Vremea va continua să se răcească. Cerul va fi temporar noros şi local se vor semnala ninsori slabe, trecător precipitaţii mixte la altitudini joase. Vântul va sufla în general moderat, cu intensificări temporare ce vor depăși la rafală 60-70 km/h iar pe creste 90-100 km/h, viscolind zăpada. Local se va semnala ceaţă.

**Peste 1800 m:** temperaturi minime: -12 la -8 gr.C; temperaturi maxime: -9 la -4 gr.C

**Sub 1800 m:** temperaturi minime: -8 la -3 gr.C; temperaturi maxime: -4 la 3 gr.C.

**STABILITATEA şi EVOLUŢIA STRATULUI de ZĂPADĂ:**

**La altitudini de peste 1800 m: RISC ÎNSEMNAT (3)**

În partea superioară stratul de zăpadă este mediu sau puţin stabilizat pe numeroase pante. Pe văi şi în zonele adăpostite sunt prezente depozite însemnate, iar pe versanţi, numeroase plăci de vânt. Declanşarea avalanşelor este posibilă chiar şi printr-o slabă supraîncărcăre cu turişti sau schiori, ce pot disloca primii 20-30 cm din strat, mai ales pe pantele mai înclinate. În cazuri izolate pot fi angrenate straturi mai vechi în avalanşe mai mari.

**La altitudini mai mici de 1800 m**: **RISC MODERAT (2)**

În ultimele zile mai calde stratul a suferit o topire accentuată la altitudini de sub 1600 m iar scăderea recentă de temperatură care se va accentua în următoarele 24 de ore va duce la compactarea stratului mai consistent de la peste 1600 m şi parţial la îngheţarea lui. Declanşările de avalanşe sunt posibile doar în condiţiile unei puternice supraîncărcări a stratului, mai ales pe pantele înclinate.

**Notă: RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de inclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 29.03.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Bihor** informează despre **producerea, în data de 01.04.18, ora 15.00, a unui incendiu la o hală de la fabrica UAMT (obiectiv IPPC, având ca profil de activitate tratarea de suprafaţă a metalelor sau a materialelor plastice prin procese electrolitice sau chimice în care volumul cuvelor de tratare este mai mare de 30 mc, titularul deţine autorizaţie integrată de mediu), localizată în zona de Vest a Mun. Oradea, care a afectat un depozit de materiale plastice şi anvelope, cu degajare intensă de fum negru, favorizat de intensificările de vânt**. S-a recomandat locuitorilor din zonă să închidă ferestrele ca urmare a emisiei de fum innecăcios.

Norul poluant se deplasa spre zona locuită a mun. Oradea, cartierul Episcopia Bihor. În această zonă există amplasată staţia de monitorizare a calităţii aerului BH2 – staţie de tip industrial. S-au monitorizat indicatorii de calitate ai aerului şi s-a observat că poluantul PM10 este în alarmă. Ceilalţi poluanţi sunt în limitele admise. S-a înregistrat o creştere a poluantului CO. Focarele au fost localizate și s-a intervenit de către pompierii ISUJ Crişana.

1. **În domeniul solului şi vegetaţiei**

**ABA Dobrogea Litoral şi GNM Constanţa**, informează că î**n data de 01.04 ora 13:40 în zona Mun. Constanţa, jud Constanţa, s-a produs o poluare cu produs petrolier din cauza coroziunii conductei de ţiţei Constanţa -Bărăganu-km.9, aparţinând societăţii Conpet SA**. A fost afectată o suprafaţă de 10 mp. S-a oprit pomparea, s-a redus presiunea, s-a izolat tronsonul conductei (închidere vane de secţionare). Se intervine la conductă în vederea remedierii (montare cep).

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 31.03.2018 - 01.04.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare**